# Ana Herranz Gallastegi

Ana Herranz Gallastegi (Elorrio, Bizkaia, 1958ko azaroaren 15a) irakaslea, eskultorea, margolaria eta argazkilaria da.

## Bizitza

Arte Ederrak ikasi zituen Leioako Euskal Herriko Unibertsitatean eta eskulturan espezializatu zen.

## Ibilbidea
### Irakasle

Batxillergo artistikoan jardun du irakasle lanetan jubilatu arte.

### Eskultore, margolari

Irakaskuntza eta sorkuntza artistikoa uztartu ditu. Eskultura lanetan, ikuspuntu eta momentu ezberdinak adierazten ditu, espazio eta denborarekin jolas eginda eta koloreei garrantzi handia emanda. Horretarako material ugari erabiltzen ditu, hala-nola egurra, burdina edota harria. Margoketan oleoa eta akuarela landu ditu. Akuarelak margotzen ere trebetasuna du, eta erliebezko koadroak egiten ditu testura ezberdinak lantzeko. Gresarekin eta esmalteekin ikertzen eta konbinazioak egiten jardun du.
Besteak beste, Agustin Ibarrolaren eragina izan du. Herranzek hauxe adierazi zuen:
   “Niretzat artea etengabeko ikaskuntza da. Momentu batean estilo bat landu izan dut, eta hurrengoan beste bat. Inportantea da estilo bakoitzetik zerbait hartzea, ez geratzeko estilo bakar batean finkatuta. Esperimentatzea onerako izaten da beti. Nahiz eta gauzak okerrago irten, ikusi zer ez den egin behar, edo zer aldatu behar den.”
Euskal Eskultoreen Elkarteko kidea da. Lankidetzan 2024ko azaroan bi erakusketatan parte hartu zuen, Agurainen eta Oiartzunen. Hurrengo hilean, gainera, bere hainbat lan erakutsi zituen Durangoko Liburu eta Disko Azokan elkarteak izan zuen gunean.

### Argazkilari

Egiten dituen bidaiaetan argazkiak atera eta aukera duenean, erakusketan, eskulturekin batera uztartzen ditu. Adibidez, 2024ko abenduaren 3tik 30era Elorrioko Iturri kultur-etxean aretoan eskulturekin batera Hego Sudan eta Papua Gineara egindako bidaietan ateratako argazkiak erakutsi zituen.

## Erakusketak

* 2024ko abenduan jaioterrian, Elorrioko Iturri kultur-etxean, eskulturez gain, bidaietan ateratako argazkiak.
* 2024ko abenduaren 5etik 7ra Durangoko Azokan Euskal Eskultoreen Elkarteko gunean.
* 2024ko azaroan Agurainen
* 2024ko azaroan Oiartzunen
* Gazako genozidioaren aurkako erakusketa kolektiboa, Euskal Eskultoreak taldekoek antolatua: Leitzan, Bilbon eta Oiartzunen
* 2005 eta 2006 Bilbon Euskal akuarelarien erakusketa
* 1984an Ertibilen eskultura
* 1982an Lekeition oleo erakusketa

## Iruditegia

* Eskulturak, Elorrioko erakusketa, 2024.12
* Eskulturak, Elorrioko erakusketa, 2024.12
* Eskultura, Elorrioko erakusketa, 2024.12
* Argazkiak, Elorrioko erakusketa, 2024.12
* Argazkiak, Elorrioko erakusketa, 2024.12

## Erreferentziak

* 1 2 Ana Herranz elorriarraren eskulturek eta argazkiek jantziko dute abenduan Iturri Kultur Etxeko erakusketa aretoa. .
* ↑ Mugalari. (2024-12-02). «Ana Herranz elorriarraren eskulturek eta argazkiek jantziko dute abenduan Iturriko aretoa» MugaKultura (Noiz kontsultatua: 2024-12-29).
* 1 2 3 4 5 (Gaztelaniaz) Legorburu, Javier García. (2024-11-28). «Las esculturas y fotografías de la elorriarra Ana Herranz vestirán Iturri Kultur Etxea» El Correo (Noiz kontsultatua: 2024-12-29).
* 1 2 3 4 5 (Gaztelaniaz) Deia.eus. (2024-11-30). «Ana Herranz elorriarraren eskulturak Iturri kultur-etxean ikusi ahal izango dira abenduan» Deia (Noiz kontsultatua: 2024-12-29).

## Kanpo estekak

* Datuak: Q131584153